35. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ.10466/179 της 6/23 Δεκ. 1980 (ΦΕΚ Β΄ 1298) Περί αναγκαιούντων δικαιολογητικών για τη χορήγηση της απαλλαγής από το φόρο μεταβιβάσεως της αγοράς πρώτης κατοικίας. Έχοντας υπόψη: Τις διατάξεις της παρ. 12 του άρθρ. 1 του Νόμ. 1078/1980 «περί απαλλαγής εκ του φόρου μεταβιβάσεως ακινήτων της αγοράς πρώτης κατοικίας κ.λπ.», αποφασίζουμε: Καθορίζουμε, οτι για τη χορήγηση της απαλλαγής από το φόρο μεταβιβάσεως της αγοράς πρώτης κατοικίας, σύμφωνα με το άρθρ. 1 του Νόμ. 1078/1980, εκτός των προβλεπομένων από το άρθρο αυτό δικαιολογητικών, απαιτείται να επισυναφθούν στην υποβαλλομένη δήλωση φόρου μεταβιβάσεως και τα ακόλουθα: 1.Πιστοποιητικό του αρμοδίου Δήμου ή Κοινότητας περί της οικογενειακής καταστάσεως του αγοραστή, για την απόδειξη της ιδιότητας του εγγάμου και του αριθμού και της ηλικίας των προστατευομένων τέκνων του. 2.Υπεύθυνη δήλωση του αγοραστή επί εντύπου Ν.Δ. 105/1969, με την οποία θα βεβαιώνει: α)Οτι τόσο αυτός όσο και η σύζυγος και τα προστατευόμενα παιδιά του, δεν έχουν δικαίωμα πλήρους κυριότητας ή επικαρπίας ή οικήσεως σε άλλη οικία ή διαμέρισμα ή δικαίωμα πλήρους κυριότητας σε άρτιο και οικοδομήσιμο οικόπεδο, σε πόλη πληθυσμού άνω των 3.000 κατοίκων ή σε τουριστικές περιοχές. β)Οτι δεν έχει ξαναπάρει απαλλαγή από το φόρο μεταβιβάσεως για την απόκτηση πρώτης κατοικίας. γ)Οτι δεν είναι συγγενής με τον πωλητή εξ αίματος ή αγχιστείας μέχρι και δευτέρου βαθμού. δ)Τον τόπο γεννήσεως αυτού, συζύγου και προστατευομένων τέκνων τους. ε)Οτι αναλαμβάνει υποχρέωση να προσκομίσει μετά την κατάρτιση του συμβολαίου, τα απαιτούμενα πιστοποιητικά, σε περίπτωση που θα του ζητήσει η Υπηρεσία. 3.Αν ο αγοραστής, η σύζυγος ή τα τέκνα του έχουν οικία ή διαμέρισμα, βεβαίωση του αρμοδίου Οικον. Εφόρου οτι αυτό δεν πληροί τις στεγαστικές ανάγκες της οικογένειας του. 4.Αν ο αγοραστής είναι άγαμος, με ποσοστό αναπηρίας τουλάχιστον 67%, απόφαση της αρμοδίας Υγειονομικής Επιτροπής, κατά τα οριζόμενα στην υπ’ αριθ. Κ.3883/140/5.4.1980 απόφασή μας. 5.Αν ο γάμος έχει λυθεί με θάνατο ή διαζύγιο, η απαλλαγή παρέχεται στον επιζώντα ή διαζευγμένο σύζυγο-αγοραστή που έχει την επιμέλεια των αναφερομένων στο πρώτο εδάφιο του άρθρ. 1 του Νόμ. 1078/80 τέκνων, οποίος θα πρέπει να προσκομίσει ληξιαρχική πράξη θανάτου του ετέρου των συζύγων ή κυρωμένο αντίγραφο αμετάκλητης δικαστικής αποφάσεως ή διαζευκτήριο, αντιστοίχως. Για την απόδειξη της επιμελείας των τέκνων: α)Ο επιζών, υπεύθυνη δήλωση οτι εξακολουθεί να έχει την επιμέλεια αυτών και οτι δεν εκδόθηκε δικαστική απόφαση που να ρυθμίζει διαφορετικά το θέμα της επιμελείας τους. β)Ο δε διαζευγμένος, δικαστική απόφαση, με την οποία του ανατίθεται η επιμέλεια αυτών, ως και υπεύθυνη δήλωση οτι δεν έχει αυτή ανακληθεί ή μεταρρυθμιστεί μεταγενέστερα. 6.Για την απόδειξη του τόπου και του χρόνου μόνιμης διαμονής του αγοραστή, θα προσκομίζεται προκειμένου περί αγοραστών: α)Εν ενεργεία δημοσίων υπαλλήλων και υπαλλήλων Νομικών Προσώπων Δημοσίου Δικαίου, σχετική βεβαίωση της υπηρεσίας τους. (Μετά τη σελ. 54,20(α) Σελ. 54,21 Τεύχος 758-Σελ. Σελ. 25 Φορολογία Μεταβίβασης Ακινήτων και Πλοίων 27.Α.θ.34-35 β)Συνταξιούχων γενικώς ή εργαζομένων σε ιδιωτικό τομέα και λοιπών, τα κατά την κρίση του Οικον. Εφόρου αναγκαία στοιχεία που αποδεικνύουν τόπο και χρόνο μόνιμης διαμονής. Σελ. 54,22 Τεύχος 758-Σελ. 26 27.Α.θ.35 Φορολογία Μεταβίβασης Ακινήτων και Πλοίων 